Turinys

# Paveikslų eksporto parinktys

Čia nustatomos grafikos failų eksporto parinktys.

Jei norite tai atlikti…

Pasirinkite komandą Failas → Eksportuoti, parinkite grafikos failo tipą. Parinkčių dialogo langas bus atvertas, kai spustelėsite mygtuką Įrašyti.

Eksportuojant grafikos objektus į failą galima pasirinkti eksportuojamo failo tipą. Daugumai failų tipų eksporto metu atveriamas dialogo langas eksporto parinktims nustatyti.

Parinkčių dialogo langas nerodomas šiems failų tipams: RAS, SVG, TIFF, XPM.

Kitiems failų tipams atveriamas parinkčių dialogo langas, kuriame galima nustatyti eksportuojamo paveikslo plotį ir aukštį.

Kai kuriems failų tipams galima nustatyti ir daugiau parinkčių. Paspaudę klavišus Lyg2+F1 ir užvedę pelės žymeklį ties kuriuo nors valdikliu pamatysite išsamesnį parinkties paaiškinimą.

### Plotis

Nurodomas plotis.

### Aukštis

Nurodomas aukštis.

### Skiriamoji geba

Nurodoma paveikslo skiriamoji geba. Matavimo vienetus pasirinkite iš išskleidžiamojo sąrašo.

### Daugiau parinkčių

JPEG failams galima nurodyti spalvų skaičių ir kokybę.

BMP failams galima nustatyti glaudinimo laipsnį ir įgalinti RLE kodavimą.

PBM, PGM ir PPM failams galima parinktį kodavimo būdą.

PNG failams galima nustatyti glaudinimo laipsnį ir įgalinti progresinį kodavimą.

GIF failams galima įgalinti objektų skaidrumą ir progresinį kodavimą.

EPS failams galima nustatyti peržiūros formatą, spalvos formatą ir versiją.

EPS failus reikia spausdinti postskriptiniu spausdintuvu. Kitokiais spausdintuvais bus išspausdintas tik įterptasis peržiūros paveikslėlis.

Daugiau apie filtrus skaitykite skyriuje Importo ir eksporto filtrai.

Paremkite mus!